Prof.înv.primar

Humă Simona Nicoleta

Rolul temelor de casă

 Intervenția educațională prin promovarea învățării în afara școlii prin teme pentru acasă este un tip de intervenție educațională care reflectă influența predării asupra progresului elevilor. Temele pentru acasă sunt definite ca sarcini atribuite elevilor de către cadrele didactice pentru a fi îndeplinite în afara școlii în scopul dezvoltării cunoștințelor dobândite în clasă prin exerciții suplimentare independente.

Ministerul Educației a organizat un studiu la nivel național privind rolul temelor pentru acasă, utilitatea, importanța și consistența acestora.

Conform studiului, temele pentru acasă sunt considerate utile și necesare pentru îmbunătățirea învățării de cei mai mulți dintre respondenți. Cu toate acestea, se constată o preponderență a temelor repetitive, monotone și dificile, care întăresc ceea ce s-a predat la clasă. Profesorii se centrează pe explicarea sarcinilor și pe feedback-ul frontal, în timp ce elevii și părinții își doresc teme diferențiate, provocatoare, pe care să le rezolve creativ și eventual în echipă.

Demersul consultativ s-a desfășurat în perioada 7-20 noiembrie 2017, iar la consultare au participat un total de 70.952 de actori din învățământul preuniversitar:

* 27.383 părinți
* 32.786 de elevi
* 10.783 de profesori din toate județele țării.

Rolul temelor de casă este consolidarea cunoștințelor asimilate în clasă , de aprofundare a

celor învățate în clasă. Încurajarea învățării în timpul liber, dezvoltarea abilităților de a căuta, a selecta și a organiza informații relevante și promovarea competențelor de lucru în echipă prin sarcini de grup par a fi însă aspecte mai puțin importante în realizarea temelor pentru acasă, în viziunea profesorilor.. Pentru unii copii acestea sunt o povară și implică si părinții. Efectul negative al temelor de casă este cel de stress, neliniște, îngrijorare.Temele de casă ar trebui in fond să fie o recapitulare a cunoștințelor învățate în clasă, dar nu toți elevii le percep așa.

Temele, insa, nu ar trebui sa presupuna pagini intregi de exercitii. Daca au foarte multe teme de rezolvat acasa, copiii isi pot pierde atat concentrarea, cat si interesul pentru materia respectiva.Cu toate ca temele pentru acasa au rolul de a-l ajuta pe elev sa consolideze lectiile predate in clasa, acest lucru nu garanteaza succesul, pentru ca unele dintre acestea pot parea dificile pentru unii copii. De cele mai multe ori, elevilor le este greu sa le rezolve, pentru ca fie nu inteleg cerinta problemei, fie nu au inteles informatiile necesare si atunci nu stiu cum sa le aplice acasa.

Prin temele pentru acasă propuse, se va urmări:

* obţinerea de rezultate imediate în învăţare (consolidare/aprofundare/extindere; aplicarea achiziţiilor şcolare în contexte noi de învăţare etc.);
* obţinerea unor efecte pe termen lung în învăţare (încurajarea învăţării în timpul liber; construirea unei atitudini pozitive faţă de şcoală; motivaţia pentru a continua învăţarea pe parcursul întregii vieţi; dorinţa de a aplica achiziţiile de învăţare în viaţa cotidiană etc.);
* obţinerea unor efecte în planul dezvoltării personale a elevilor (stimularea curiozităţii, a responsabilităţii, dezvoltarea abilităţii de a persevera în învăţare; capacitatea de a-şi organiza timpul; motivaţia, creşterea încrederii în sine etc.);
* consolidarea relaţiei familie – şcoală (respectarea principiului egalităţii de şanse, creşterea încrederii familiei în şcoală etc.).

Temele pentru acasă trebuie evaluate.Evaluarea temelor se poate realiza:

* frontal;
* prin discutarea în clasă a părţilor la care elevii au întâmpinat dificultăţi;
* printr-o testare a elevilor de aproximativ 10 minute numai din tema pentru acasă.

Timpul total alocat temei pentru acasă va fi de maximum 2 ore

* La clasa pregătitoare nu se dau teme pentru acasă.
* Timpul total alocat temei obligatorii pentru acasă la învăţământul primar va fi de maximum 1 oră.
* Pentru celelalte niveluri de învăţământ timpul alocat efectuării temei obligatorii va fi de maximum 2 ore.
* In special, în perioada de evaluare, cadrele didactice vor utiliza, pe cât posibil, aplicaţii şi activităţi in clasă, asemănătoare temei pentru acasă.
* În perioada vacanţelor, de regulă, nu se vor da teme pentru acasă elevilor din învăţământul primar şi gimnazial.

În stabilirea temelor pentru acasă se va evita apariţia unor efecte negative, de tipul: pierderea interesului elevului faţă de învăţare (din cauza cantităţii, dificultăţii sau monotoniei temelor etc.), oboseală fizică şi emoţională, reducerea timpului liber destinat unor activităţi recreative (activităţi [sportive](https://www.parintiicerschimbare.ro/sportul-in-viata-copiilor/), artistice, gospodăreşti, lectură etc.), adâncirea diferenţelor dintre elevii performanţi şi cei aflaţi în dificultate etc.

Bibliografie

<https://www.edu.ro/concluziile-studiului-rezultat-in-urma-consultarii-publice-privind-rolul-temelor-pentru-acasa>

<https://www.parintiicerschimbare.ro/temele-pentru-acasa-consultare-nationala-privind-rolul-consistenta-si-eficienta-temelor-pentru-acasa/>

<https://brio.ro/adviser/temele-pentru-acasa/info/19>

<https://bigbenschool.ro/temele-pentru-acasa-intre-necesitate-si-placere/>

<https://www.parintiicerschimbare.ro/temele-pentru-acasa/>